Lapsen magneettiurografia

## Ajan varaaminen ja yhteystiedot

|  |  |  |  |
| --- | --- | --- | --- |
| **OBERON** | **RESURSSI** | **TUTKIMUSPAIKKA** | **HUOMIOITAVAA** |
| Z3376 B-Kuvantaminen | B0 T70 Sola 1.5T | B-rakennus, 0-kerros, aula B03 |  |

Katso ohje: [Magneettikuvausaikojen varaaminen](https://intra.oysnet.ppshp.fi/dokumentit/_layouts/15/WopiFrame2.aspx?sourcedoc=%7b7d786ab5-5aaf-4330-8dd6-042ce10ddf43%7d&action=default).

Tiedustelut: Oys puh.08-3152113, 040-581172

## Indikaatiot/kontraindikaatiot ja riskit

Indikaatiot: Hydronefroosin ja/tai hydroureterin lisäselvittelyt.

Kontraindikaatiot: Varmistetaan tutkittavan magneettitutkimuskelpoisuus.

Katso magneettitutkimuksen kontraindikaatiot.

Riskit: Tutkimukseen ei liity säderasitusta eikä jodi-varjoaineen käyttöä. Magneettitehosteainetta (gadolinium) ja Furosemidia käytetään.

## Esivalmistelut

* P-Krea
* Sedaatio tarvittaessa.
* Kontraindikaatioiden selvitys.
* Laskimokanyyli tulee laittaa osastolla tai poliklinikalla valmiiksi.
* Lääkelaastarit ja glukoosimittarit poistetaan magneettiosastolla, joten uutta ei kannata vaihtaa ennen kuvausta.

Sedatoidut potilaat:

* Rakkokatetri
* Nesteytys: NaCl 4ml/kg/h ensimm. 10 painokg:lle, 2ml/kg/h seuraaville 10 kg:lle, 4ml/kg/h jokaiselle yli 20 kg ylittävälle painokilolle

Ei sedatoidut potilaat:

* Nesteytys: NaCl 10ml /kg 30-40 min aikana
* Potilas käy tyhjentämässä rakon ennen kuvausta

## Toimenpiteen kulku

Lapsi asetellaan selälleen kuvauslaitteeseen. Kuvauksen aikana lapsen täytyy olla liikkumatta. Jos lapsi on hereillä, voidaan antaa hengitysohjeita, joita harjoitellaan etukäteen. Kuvauslaitteesta kuuluu voimakkaita ääniä tutkimuksen aikana ja siksi laitetaan kuulosuojaimet. Kuvauksen aikana on myös mahdollista kuunnella satuja, lauluja tai radiota. Kuvauksen kuluessa laskimoon ruiskutetaan furosemidia ja magneettitehosteainetta. Tutkimus kestää n. 45 min.

## Jälkihoito ja seuranta

Ei jälkihoitoa tai seurantaa.

**Vastausten kuulemisen lääkäriaikaa ei mielellään kuvauspäivälle(poikkeuksena pitkänmatkalaiset). Vastaanottopäivä merkitään NeaRis-pyyntöön.**